CELEX: 
Language: el
Date: 2021-04-19 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) 2019/2144 του Ευρωπαϊκού Κοινοβουλίου και του Συμβουλίου με τη θέσπιση λεπτομερών κανόνων σχετικά με τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος στα μηχανοκίνητα οχήματα και για την τροποποίηση του παραρτήματος II του εν λόγω κανονισμού

ΑΙΤΙΟΛΟΓΙΚΗ ΕΚΘΕΣΗ
            
            
            
               1.
                     ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Τα συστήματα παρεμπόδισης της οδήγησης υπό την επήρεια οινοπνεύματος προάγουν την οδική ασφάλεια διότι εμποδίζουν την οδήγηση από άτομα με αλκοολαιμία που υπερβαίνει ένα ορισμένο όριο. Τα συστήματα αυτά δεν είναι υποχρεωτικά για τα μηχανοκίνητα οχήματα στην ΕΕ αλλά προορίζονται κυρίως για τη δευτερογενή αγορά. Για να αποφευχθεί ο κίνδυνος υποβάθμισης των επιδόσεων, της ασφάλειας και της προστασίας του οχήματος από τα συστήματα αυτά μετά την εγκατάστασή τους, θα πρέπει να επιβάλλεται στους κατασκευαστές οχημάτων να παρέχουν τα αναγκαία στοιχεία στους τεχνικούς που εγκαθιστούν ένα τέτοιο σύστημα σε ένα ορισμένο μοντέλο οχήματος. Με τον τρόπο αυτόν θα διευκολυνθεί σημαντικά και θα καταστεί ασφαλής η εγκατάσταση των συστημάτων αυτών.
            
            
               Ο κανονισμός (ΕΕ) 2019/2144 του Ευρωπαϊκού Κοινοβουλίου και του Συμβουλίου
                  1
                προβλέπει τέτοια διευκόλυνση για την εγκατάσταση συστημάτων παρεμπόδισης της οδήγησης υπό την επήρεια οινοπνεύματος σε μηχανοκίνητα οχήματα των κατηγοριών M και N από τις 6 Ιουλίου 2022 για τους νέους τύπους οχημάτων και από τις 7 Ιουλίου 2024 για όλα τα νέα οχήματα.
            
            
               Έχει δοθεί στην Επιτροπή η εξουσία να καθορίζει ειδικές τεχνικές απαιτήσεις για την έγκριση μηχανοκίνητων οχημάτων όσον αφορά τη διευκόλυνση εγκατάστασης συστημάτων παρεμπόδισης της οδήγησης υπό την επήρεια οινοπνεύματος. Ο παρών κατ’ εξουσιοδότηση κανονισμός της Επιτροπής συμπληρώνει τον κανονισμό (ΕΕ) 2019/2144, καθορίζοντας τις σχετικές τεχνικές απαιτήσεις. Ειδικότερα, υποχρεώνει τους κατασκευαστές οχημάτων να παρέχουν έγγραφο εγκατάστασης με τα απαραίτητα στοιχεία για την εγκατάσταση. Οι προτεινόμενες διατάξεις βασίζονται στο υφιστάμενο πρότυπο EN 50436.
            
            
               Ο παρών κατ’ εξουσιοδότηση κανονισμός της Επιτροπής τροποποιεί επίσης το παράρτημα II του κανονισμού (ΕΕ) 2019/2144 προσθέτοντας παραπομπή στον παρόντα κανονισμό, που αποτελεί την κανονιστική πράξη με την οποία καθορίζονται οι ειδικές απαιτήσεις όσον αφορά τη διευκόλυνση εγκατάστασης συστημάτων παρεμπόδισης της οδήγησης υπό την επήρεια οινοπνεύματος σε μηχανοκίνητα οχήματα.
            
            
               2.
                     ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Κατά την προετοιμασία της παρούσας πράξης, η Επιτροπή διεξήγαγε κατάλληλες διαβουλεύσεις με τους εμπειρογνώμονες των κρατών μελών και τα ενδιαφερόμενα μέρη, οι οποίες επιβεβαίωσαν τη γενική υποστήριξή τους.
            
            
               3.
                     ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η νομική βάση της παρούσας κατ’ εξουσιοδότηση πράξης είναι το άρθρο 4 παράγραφος 6 και το άρθρο 6 παράγραφος 6 του κανονισμού (ΕΕ) 2019/2144 του Ευρωπαϊκού Κοινοβουλίου και του Συμβουλίου και το άρθρο 5 παράγραφος 3 του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 19.4.2021
            
            
               για τη συμπλήρωση του κανονισμού (ΕΕ) 2019/2144 του Ευρωπαϊκού Κοινοβουλίου και του Συμβουλίου με τη θέσπιση λεπτομερών κανόνων σχετικά με τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος στα μηχανοκίνητα οχήματα και για την τροποποίηση του παραρτήματος II του εν λόγω κανονισμού
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2019/2144 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, για τις απαιτήσεις έγκρισης τύπου των μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά όσον αφορά τη γενική τους ασφάλεια και την προστασία των επιβατών των οχημάτων και του ευάλωτου χρήστη της οδού, για την τροποποίηση του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 78/2009, (ΕΚ) αριθ. 79/2009 και (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου και των κανονισμών (ΕΚ) αριθ. 631/2009, (ΕΕ) αριθ. 406/2010, (ΕΕ) αριθ. 672/2010, (ΕΕ) αριθ. 1003/2010, (ΕΕ) αριθ. 1005/2010, (ΕΕ) αριθ. 1008/2010, (ΕΕ) αριθ. 1009/2010, (ΕΕ) αριθ. 19/2011, (ΕΕ) αριθ. 109/2011, (ΕΕ) αριθ. 458/2011, (ΕΕ) αριθ. 65/2012, (ΕΕ) αριθ. 130/2012, (ΕΕ) αριθ. 347/2012, (ΕΕ) αριθ. 351/2012, (ΕΕ) αριθ. 1230/2012 και (ΕΕ) 2015/166 της Επιτροπής
                  2
               , και ιδίως το άρθρο 4 παράγραφος 6 και το άρθρο 6 παράγραφος 6,
            
            
               Εκτιμώντας τα ακόλουθα:
            
         
         
            
               (1)Το άρθρο 6 του κανονισμού (ΕΕ) 2019/2144 του Ευρωπαϊκού Κοινοβουλίου και του Συμβουλίου επιβάλλει τον εξοπλισμό των μηχανοκίνητων οχημάτων των κατηγοριών Μ και Ν με ορισμένα προηγμένα συστήματα οχήματος, μεταξύ αυτών και εγκατάσταση συστήματος για την παρεμπόδιση της οδήγησης υπό την επήρεια οινοπνεύματος. Στο παράρτημα II του εν λόγω κανονισμού καθορίζονται βασικές απαιτήσεις για την έγκριση τύπου των μηχανοκίνητων οχημάτων όσον αφορά την εγκατάσταση συστήματος για την παρεμπόδιση της οδήγησης υπό την επήρεια οινοπνεύματος σε αυτά τα οχήματα.
            
            
               (2)Τα συστήματα για την παρεμπόδιση της οδήγησης υπό την επήρεια οινοπνεύματος βελτιώνουν την οδική ασφάλεια καθώς εμποδίζουν την οδήγηση από άτομα τα οποία έχουν στον οργανισμό τους συγκέντρωση οινοπνεύματος πάνω από ένα ορισμένο όριο.
            
            
               (3)Χρειάζονται λεπτομερείς κανόνες σχετικά με τις ειδικές απαιτήσεις για την έγκριση οχημάτων όσον αφορά τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος. 
            
            
               (4)Η σειρά ευρωπαϊκών προτύπων EN 50436 καθορίζει μεθόδους δοκιμής και βασικές απαιτήσεις επιδόσεων για τέτοια συστήματα, και παρέχει καθοδήγηση στις αρχές, τους φορείς λήψης αποφάσεων, τους αγοραστές και τους χρήστες. Τα πρότυπα της σειράς αυτής περιλαμβάνουν επίσης ειδικές προβλέψεις για τη διευκόλυνση της εγκατάστασης τέτοιων συστημάτων σε μηχανοκίνητα οχήματα. 
            
            
               (5)Τα συστήματα παρεμπόδισης της οδήγησης υπό την επήρεια οινοπνεύματος προορίζονται κυρίως για εγκατάσταση μετά τη διάθεση στην αγορά. Για να γίνει αυτό, τα συστήματα συνδέονται στο ηλεκτρικό κύκλωμα και στο κύκλωμα ελέγχου του οχήματος. Η εγκατάσταση αυτή δεν θα πρέπει να παρεμποδίζει την ορθή λειτουργία ή συντήρηση του οχήματος ούτε να υποβαθμίζει την ασφάλεια και την προστασία του, και θα πρέπει επίσης να είναι όσο το δυνατόν απλούστερη για ειδικευμένους και εκπαιδευμένους εγκαταστάτες.
            
            
               (6)Ως εκ τούτου, θα πρέπει να απαιτείται από τους κατασκευαστές οχημάτων να διαθέτουν, στους ιστοτόπους τους, έγγραφο με σαφείς οδηγίες για την εγκατάσταση των συστημάτων παρεμπόδισης της οδήγησης υπό την επήρεια οινοπνεύματος (στο εξής: έγγραφο εγκατάστασης), ώστε οι τεχνικοί να μπορούν να εγκαταστήσουν σωστά ένα τέτοιο σύστημα σε ένα συγκεκριμένο μοντέλο οχήματος.
            
            
               (7)Δεδομένου ότι ορισμένες από τις πληροφορίες που περιέχονται στο έγγραφο εγκατάστασης ίσως αφορούν υπηρεσίες πληροφοριών επισκευής και συντήρησης οχήματος που σχετίζονται με την ασφάλεια, οι πληροφορίες θα πρέπει να παρέχονται μόνο σε ανεξάρτητους υπευθύνους επιχειρήσεων που έχουν εξουσιοδοτηθεί από διαπιστευμένους φορείς σύμφωνα με το προσάρτημα 3 του παραρτήματος X του κανονισμού (ΕΕ) 2018/858
                  3
               .
            
            
               (8)Ο πίνακας που παραθέτει τον κατάλογο των απαιτήσεων στο παράρτημα II του κανονισμού (ΕΕ) 2019/2144 δεν περιλαμβάνει παραπομπή σε κανονιστικές πράξεις όσον αφορά τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος. Ως εκ τούτου, είναι αναγκαίο να προστεθεί στο εν λόγω παράρτημα παραπομπή στον παρόντα κανονισμό. 
            
            
               (9)Επομένως, ο κανονισμός (ΕΕ) 2019/2144 θα πρέπει να τροποποιηθεί αναλόγως.
            
            
               (10)Δεδομένου ότι ο κανονισμός (ΕΕ) 2019/2144 εφαρμόζεται από τις 6 Ιουλίου 2022, ο παρών κανονισμός θα πρέπει να εφαρμόζεται από την ίδια ημερομηνία, 
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Απαιτήσεις για τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος
            
            
               Η έγκριση τύπου μηχανοκίνητων οχημάτων όσον αφορά τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος υπόκειται στις απαιτήσεις που καθορίζονται στο παράρτημα I.
            
            
               Άρθρο 2
            
            
               Τροποποίηση του κανονισμού (ΕΕ) 2019/2144
            
            
               Το παράρτημα II του κανονισμού (ΕΕ) 2019/2144 τροποποιείται σύμφωνα με το παράρτημα II του παρόντος κανονισμού.
            
            
               Άρθρο 3
            
            
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
         
            
               Εφαρμόζεται από τις 6 Ιουλίου 2022.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 19.4.2021
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        ΕΕ L 325 της 16.12.2019, σ. 1.
               
               
                  
                     (2)
                  
                        ΕΕ L 325 της 16.12.2019, σ. 1.
               
               
                  
                     (3)
                  
                        ΕΕ L 151 της 14.6.2018, σ. 1.
               
            
      
    ---documentbreak--- 
      
         
         
            
               ΠΑΡΑΡΤΗΜΑ I
            
            
               Τεχνικές απαιτήσεις
            
            
                     
                        
                           1.
                        
                     
                  
                  
                     
                        
                           Η διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος επιτρέπει την τοποθέτηση ή την εκ των υστέρων τοποθέτηση συστήματος παρεμπόδισης της οδήγησης υπό την επήρεια οινοπνεύματος το οποίο συμμορφώνεται με το ευρωπαϊκό πρότυπο EN 50436-1:2014 ή EN 50436-2:2014+A1:2015. 
                        
                     
                  
               
                     
                        
                           2.
                        
                     
                  
                  
                     
                        
                           Το σύστημα του οχήματος που διευκολύνει την εγκατάσταση συστήματος παρεμπόδισης της οδήγησης υπό την επήρεια οινοπνεύματος σε κάθε μηχανοκίνητο όχημα των κατηγοριών M και N συμμορφώνεται με το σχετικό μοντέλο οχήματος, όπως ορίζεται στο έγγραφο εγκατάστασης του συστήματος παρεμπόδισης της οδήγησης υπό την επήρεια οινοπνεύματος (στο εξής: έγγραφο εγκατάστασης), σύμφωνα με το ευρωπαϊκό πρότυπο EN 50436-7:2016. Για τον σκοπό αυτόν, το έγγραφο εγκατάστασης καλύπτει τουλάχιστον μία από τις επιλογές του προτύπου EN 50436-7:2016 παράρτημα C σημείο 3a, 3b ή 3c. Ο κατασκευαστής του οχήματος μπορεί να προσφέρει έγγραφο εγκατάστασης που συμμορφώνεται με μεταγενέστερες αναθεωρήσεις του ευρωπαϊκού προτύπου, κατόπιν συμφωνίας με την εγκρίνουσα αρχή και την τεχνική υπηρεσία.
                        
                     
                  
               
                     
                        
                           3.
                        
                     
                  
                  
                     
                        
                           Έγγραφο εγκατάστασης
                        
                     
                  
               
                     
                        
                           3.1.
                        
                     
                  
                  
                     
                        
                           Το έγγραφο εγκατάστασης περιέχει λεπτομερή περιγραφή, διαγράμματα και εικόνες που εξηγούν την εγκατάσταση συστήματος παρεμπόδισης της οδήγησης υπό την επήρεια οινοπνεύματος και που καλύπτουν οποιοδήποτε από τα ακόλουθα σύνολα πληροφοριών: 
                        
                        
                           1)πληροφορίες σχετικά με την τροφοδοσία από την μπαταρία, τη γείωση, την κατάσταση ετοιμότητας του οχήματος και τον μηχανισμό ενεργοποίησης της εκκίνησης·
                        
                        
                           2) πληροφορίες σχετικά με την τροφοδοσία από την μπαταρία, τη γείωση, την κατάσταση ετοιμότητας του οχήματος και τη γραμμή εισόδου και εξόδου για την ενεργοποίηση ή την απαγόρευση της εκκίνησης, και μια προαιρετική γραμμή σήματος που υποδεικνύει κατά πόσον το όχημα είναι ικανό να κινηθεί (π.χ. ο κινητήρας λειτουργεί) ή βρίσκεται σε κίνηση· ή
                        
                        
                           3)πληροφορίες σχετικά με την τροφοδοσία από την μπαταρία, τη γείωση και τη σύνδεση με τον δίαυλο δεδομένων.
                        
                     
                  
               
                     
                        
                           3.2.
                        
                     
                  
                  
                     
                        
                           Στο έγγραφο εγκατάστασης προσδιορίζεται και επισημαίνεται κάθε πρόσθετο λογισμικό, εξοπλισμός ή διαδικασία που απαιτείται για την εγκατάσταση συστήματος παρεμπόδισης της οδήγησης υπό την επήρεια οινοπνεύματος σε τυπικό όχημα.
                        
                     
                  
               
                     
                        
                           3.3.
                        
                     
                  
                  
                     
                        
                           Το σύστημα παρεμπόδισης της οδήγησης υπό την επήρεια οινοπνεύματος βρίσκεται κανονικά σε κατάσταση εμπλοκής. Η κατάσταση εμπλοκής του συστήματος επιτυγχάνεται είτε με ανοικτό ηλεκτρονόμο εξόδου είτε με αντίστοιχο σήμα εξόδου είτε με αντίστοιχο μήνυμα ψηφιακού διαύλου. Το κλείσιμο του ηλεκτρονόμου ή η αλλαγή του σήματος εξόδου από σήμα εμπλοκής σε σήμα απεμπλοκής ή η μετάδοση του αντίστοιχου μηνύματος απεμπλοκής από τον δίαυλο δεδομένων γίνεται όταν έχει ληφθεί αποδεκτό δείγμα αναπνοής, με συγκέντρωση οινοπνεύματος κάτω από το προκαθορισμένο όριο.
                        
                     
                  
               
                     
                        
                           3.4.
                        
                     
                  
                  
                     
                        
                           Το εγκατεστημένο σύστημα παρεμπόδισης της οδήγησης υπό την επήρεια οινοπνεύματος παρεμβαίνει μόνο στη διαδικασία εκκίνησης του κινητήρα ή στην έναρξη αυτοδύναμης κίνησης του οχήματος μετά την ενεργοποίηση του γενικού διακόπτη ελέγχου του οχήματος· το σύστημα παρεμπόδισης δεν επιδρά σε κινητήρα που βρίσκεται σε λειτουργία ή σε όχημα που βρίσκεται σε κίνηση.
                        
                     
                  
               
                     
                        
                           4.
                        
                     
                  
                  
                     
                        
                           Πρόσβαση σε πληροφορίες διευκόλυνσης της εγκατάστασης συστήματος παρεμπόδισης της οδήγησης υπό την επήρεια οινοπνεύματος
                        
                     
                  
               
                     
                        
                           4.1.
                        
                     
                  
                  
                     
                        
                           Οι κατασκευαστές οχημάτων εφαρμόζουν τις αναγκαίες ρυθμίσεις και διαδικασίες ώστε να διασφαλίζεται ότι πληροφορίες σχετικά με τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος, με τη μορφή σχετικών λεπτομερειών για το τυποποιημένο έγγραφο εγκατάστασης, είναι διαθέσιμες σύμφωνα με το παράρτημα X του κανονισμού (ΕΕ) 2018/858. Δεδομένου ότι ορισμένες από τις πληροφορίες ίσως αφορούν υπηρεσίες πληροφοριών επισκευής και συντήρησης οχήματος που σχετίζονται με την ασφάλεια, η πρόσβαση στις πληροφορίες σχετικά με τη διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος πρέπει να περιορίζεται στους ανεξάρτητους υπευθύνους επιχειρήσεων που συμμορφώνονται με τη διαδικασία που καθορίζεται στο προσάρτημα 3 του εν λόγω παραρτήματος.
                        
                     
                  
               
                     
                        
                           5.
                        
                     
                  
                  
                     
                        
                           Ο κατασκευαστής του οχήματος επισυνάπτει στο έγγραφο πληροφοριών δήλωση που συντάσσεται βάσει του υποδείγματος που παρατίθεται στο προσάρτημα του παρόντος παραρτήματος.
                        
                     
                  
               
               
            
               Προσάρτημα
            
            
                
               Δήλωση του κατασκευαστή
            
            
            
               (Κατασκευαστής): 
            
            
               ...............................................................................................................................................
            
            
               (Διεύθυνση του κατασκευαστή):
            
            
               .............................................................................................................................................. 
            
            
            
               Πιστοποιεί ότι
            
            
               Παρέχει πρόσβαση στο έγγραφο εγκατάστασης συστήματος παρεμπόδισης της οδήγησης υπό την επήρεια οινοπνεύματος όπως ορίζεται στο άρθρο 1 του κατ’ εξουσιοδότηση κανονισμού (ΕΕ) …/… της Επιτροπής(1) [Υπηρεσία Εκδόσεων: ο παρών κανονισμός] για την ακόλουθη μάρκα και τύπο οχήματος: …
            
            
               Οι κυριότερες διαδικτυακές διευθύνσεις όπου διατίθεται το έγγραφο εγκατάστασης συστήματος παρεμπόδισης της οδήγησης υπό την επήρεια οινοπνεύματος παρατίθενται στο παράρτημα Α της παρούσας δήλωσης. Τα στοιχεία επικοινωνίας του αρμόδιου εκπροσώπου του κατασκευαστή που υπογράφει την παρούσα δήλωση παρατίθενται στο παράρτημα Β της παρούσας δήλωσης.
            
            
               [Τόπος] ...
            
            
               [Ημερομηνία] ...
            
            
               [Υπογραφή] [Θέση] []
            
            
         
         
            
               Παράρτημα A: διαδικτυακές διευθύνσεις
            
            
               Παράρτημα Β: στοιχεία επικοινωνίας
            
            
               ___________ 
            
            
               (1) [Υπηρεσία Εκδόσεων: Να προστεθεί ο πλήρης τίτλος και τα στοιχεία δημοσίευσης στην Επίσημη Εφημερίδα]
            
            
               ΠΑΡΑΡΤΗΜΑ II
            
            
               Τροποποίηση του κανονισμού (ΕΕ) 2019/2144
            
            
            
               Στο παράρτημα II του κανονισμού (ΕΕ) 2019/2144, η σειρά για την απαίτηση Ε1 αντικαθίσταται από το ακόλουθο κείμενο:
            
            
                     
                        «Ε1 Διευκόλυνση εγκατάστασης συστήματος παρεμπόδισης της οδήγησης υπό την επήρεια οινοπνεύματος 
                     
                  
                  
                     
                        Κατ’ εξουσιοδότηση κανονισμός (ΕΕ) 2021/… της Επιτροπής (*) 
                     
                  
                  
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        (*) Κατ’ εξουσιοδότηση κανονισμός (ΕΕ) 2021/... της Επιτροπής [ο αριθμός και ο πλήρης τίτλος/τα στοιχεία δημοσίευσης στην Επίσημη Εφημερίδα θα προστεθούν πριν από τη δημοσίευση.]».